Mathias Blumenthal
Store norske leksikon,Kunst og estetikk,Bildende kunst,Kunsthistorie,Tidlig norsk bildende kunst
Mathias Blumenthal var en norsk maler. Han kom i 1740-årene fra København til Halden, hvor han i 1747–1748 utførte flere daterte byprospekter. I 1749 ble han kalt til Bergen, og han virket der til sin død som portrettmaler og dekorativ kunstner.
Av hans muntre og fargeglade romutsmykninger, som innførte den nye rokokkostil i Bergen, er bare én bevart i sin helhet, den fra Henrik Fasmers hus (nå i Rasmus Meyers Samlinger). Den behandler i en fornøyelig allegorisk form byens gjenreisning etter brannen i 1756. Til rådhuset malte han i 1762 et stort allegorisk bilde, Justitia (nå i Bergen Billedgalleri). Hans mange portretter har sin styrke i den dekorative holdning. Les mer i Store norske leksikon Mathias Blumenthal i Norsk biografisk leksikon  Mathias Blumenthal i Norsk kunstnerleksikon norsk kunsthistorie portrettkunst i Norge rokokko Litteratur Boym, Per Bj.: Mathias Blumenthal : (1719-1763), 1994 Johannesen, Ole Rønning: Mathias Blumenthal : østfoldbyenes skildrer - portrettmaler i Bergen, 2002